**AVERTIZORI ÎN INTERES PUBLIC**

**INFORMARE**

**modalități de raportare privind încălcări ale legii**

Potrivit ***Legii nr. 361/2022 privind protecția avertizorilor în interes public****,* persoanele care raportează încălcări ale legii, care s-au produs sau care sunt susceptibile să se producă în cadrul instituțiilor publice, au la dispoziție următoarele modalități de raportare:

**Canale interne** – în cadrul entităților publice în care își desfășoară activitatea (*pentru mai multe detalii a se vedea Cap. III din Legea nr. 361/2022)*;

**Canale externe** – Agenția Națională de Integritate precum și alte entități publice care, potrivit dispozițiilor legale speciale, primesc și soluționează raportări referitoare la încălcări ale legii, în domeniul lor de competență *(pentru mai multe detalii a se vedea Cap. IV din Legea nr. 361/2022);*

**Divulgare publică**– presă, organizații profesionale, sindicale sau patronale, organizații neguvernamentale, comisii parlamentare etc. (*pentru mai multe detalii a se vedea Cap. V din Legea nr. 361/2022).*

**Raportarea** privind încălcări ale legii prin **canalul intern** – Agenția pentru Protecția Mediului Neamț- se poate face prin următoarele modalități:

-   Prin e-mail la adresa: sorina.besu@apmnt.anpm.ro;

-   Prin intermediul serviciilor poștale la adresa: Agenția pentru Protecția Mediului Neamț din Piața 22 Decembrie, nr. 5, Cod poștal 610007, mun. Piatra Neamț, jud. Neamț – România – *În atenția d-nei Sorina Beșu*;

-   Personal, prin prezența la sediul Agenției pentru Protecția Mediului Neamț (cu programare prealabilă efectuată la adresa de email: sorina.besu@apmnt.anpm.ro).

Persoana desemnată cu atribuții prevăzute la *art. 10, alin. (1) lit. c din Legea nr. 361/2022* (primirea, înregistrarea, examinarea, efectuarea de acțiuni subsecvente și soluționarea raportărilor):d-na Sorina Beșu.

Persoanele care aleg să se adreseze pe **canalul extern** – Agenția Națională de Integritate – **pentru a raporta** încălcări ale legii, o pot face prin următoarele modalități:

-   Online, pe Platforma Avertizori: [**https://avertizori.integritate.eu**](https://avertizori.integritate.eu/);

-   Prin e-mail la adresa: [**avertizari@integritate.eu**](mailto:avertizari@integritate.eu);

-   Telefonic, la numărul 0372.069.869 selectând tastele **1** (*Selectare lb. română*), **0** (*Acord înregistrare conversație*), **3** (*Direcția Avertizori în interes public*). Conversațiile vor fi înregistrate automat;

-   Prin intermediul serviciilor poștale la adresa ANI din Bulevardul Lascăr Catargiu nr. 15, Cod poștal 010661, Sector 1, București – România – *În atenția Direcției Avertizori în interes public*;

-   Personal, prin prezența la sediul ANI (cu programare prealabilă efectuată la adresa de email [**avertizari@integritate.eu**](mailto:avertizari@integritate.eu)).